**PIEŠINIŲ KONKURSO „TRAUKINIU IŠ PRAEITIES Į ATEITĮ“   
NUOSTATAI**

I. BENDROSIOS NUOSTATOS

1. Piešinių konkursas „TRAUKINIU IŠ PRAEITIES Į ATEITĮ“ (toliau-konkursas), skirtas pirmojo nepriklausomos Lietuvos traukinio iš Kaišiadorių geležinkelio stoties į Radviliškį (1919 m. liepos 6 d.) 100-mečiui paminėti.   
2. Konkurso organizatorius – Kaišiadorių rajono savivaldybės viešoji biblioteka.   
3. Konkurso partneriai- Radviliškio rajono savivaldybės viešoji biblioteka, Vaclovo Giržado progimnazija.

4. Informacija apie konkursą skelbiama spaudoje, interneto tinklalapiuose ir informuojamos švietimo įstaigos.

II. KONKURSO TIKSLAI IR UŽDAVINIAI

- Skatinti vaikų domėjimąsi krašto istorija ir dabartimi, ugdyti meninius gebėjimus.

- Puoselėti vaikų saviraišką bei kūrybiškumą, istorinės savimonės ugdymą, kultūrinio paveldo aktualinimą.

- Organizuoti vaikų laisvalaikio užimtumą.

III. KONKURSO DALYVIAI  
5. Konkurse gali dalyvauti vaikai ir jaunimas iki 18 metų – Kaišiadorių ir Radviliškio savivaldybių , bendrojo lavinimo mokyklų auklėtiniai.   
6. Konkurso dalyvių tikslinės grupės:  
• 1 grupė –7-14 m.  
• 2 grupė – 15-18 m.

IV. KŪRYBINIŲ DARBŲ PATEIKIMO SĄLYGOS

7. Piešiniai gali būti atlikti įvairia technika: akvarele, guašu, tušu, kreidelėmis, pieštukais ir kt., formatas A3;   
8. Konkurso dalyvis gali atsiųsti ne daugiau kaip vieną darbą, kuris turi atitikti konkurso temą, laikantis kūrinių formatui pateiktų reikalavimų;  
9. Darbas turi būti parengtas eksponuoti (kartu su kūrybiniais darbais pateikiama informacija etiketėje);  
10. Etiketė (10x5 cm) klijuojama piešinio pusės apačioje dešiniajame kampe:  
• autoriaus (autorių kolektyvo) vardas(-ai), pavardė(-s);  
• amžius;  
• kūrinio pavadinimas;  
• kuravusio mokytojo vardas, pavardė.  
11. Konkurso organizatoriai turi teisę neeksponuoti plagijuotų piešinių, kūrinių, neatitinkančių nuostatų reikalavimų, turinčių defektų: neatitinka formato reikalavimų, be etikečių, sutepti, sulamdyti, nebaigti piešti ir panašiai.

V. KONKURSO ORGANIZAVIMAS

**Konkursas vyks 2019 m. birželio 05 d.–2019 m. rugsėjo 05 d.** Rezultatai skelbiami 2019 m. rugsėjo 12 d. Kaišiadorių rajono savivaldybės viešosios bibliotekos internetiniame puslapyje adresu: [www.kaisiadoriuvb.lt](http://www.kaisiadoriuvb.lt)

12. Informacija apie konkursą teikiama tel. 8 648 11084 ; 8 346 52204.  
13. Iki 2019 m. rugsėjo 09 d. vertinimo komisija, pagal vertinimo kriterijus, įvertina kūrybinius darbus;  
14. 2019 m. rugsėjo 20 d. 12 val. Kaišiadorių viešojoje bibliotekoje konkurso „TRAUKINIU IŠ PRAEITIES Į ATEITĮ“ piešinių parodos pristatymas ir nugalėtojų apdovanojimas.

17. VI. KONKURSO DARBŲ VERTINIMAS

15. Piešinių vertinimo kriterijai:  
• temos atitikimas ir atskleidimas;  
• piešinio originalumas;  
• piešinio meniškumas.  
16. Konkurso darbus vertins organizatorių sudaryta vertinimo komisija .  
17. Vertinimo sistema: vertinimo komisija darbus vertina pagal kiekvieną kriterijų 10-ies balų sistemoje   
18. Laimėtojais pagal grupes skelbiami daugiausiai balų surinkę dalyviai.

VII. KONKURSO LAIMĖTOJŲ SKATINIMAS

19. Konkurso laureatai – geriausiai įvertintų piešinių autoriai (po 3 iš kiekvienos amžiaus grupės).  
20. Išrinktiems originaliausių piešinių autoriams bus įteikti diplomai, atminimo dovanėlės.  
21. Komisija pasilieka teisę skirti ir papildomas nominacijas.  
22. Konkurso nugalėtojai bus informuojami individualiai, skelbiami interneto tinklalapiuose, spaudoje.

VIII. BAIGIAMOSIOS NUOSTATOS

23. Konkurso dalyvių piešiniai autoriams negrąžinami;  
24. Konkurso organizatoriai pasilieka teisę piešinius publikuoti ir reprodukuoti savo nuožiūra, eksponuoti juos parodose, dauginti ir spausdinti;   
25. Visi kilę ginčai sprendžiami Lietuvos Respublikos ir šių nuostatų nustatyta tvarka.